23. NŪDAĻA
Kai teik raksteita i tulkuota myusu literatura?
Lai paviesteitu ”vysom tautom, ciltim, volūdom un kōrtom myužeibas Evangeliju”, mes izdūdam publikacejis vaira nakai 750 volūduos. (Apokalipsis 14:6.) Kai mes teikam golā ar itaidu uzdavumu? Sagataveit literaturu paleidz autori, kas dzeivoj vysaiduos pasauļa moluos, i tū tulkoj pošaizlīdzeigi tulkuotuoji. Vysi, kas pīsadola itymā dorbā, ir Jehovys līcinīki.
Pyrma teksts teik sagataveits angliski. Jehovys līcinīku golvonajā puorvaļdē ir literaturys nūdaļa, kurys dorbu puorrauga Vodūšuo padūme. Itei nūdaļa sadola uzdavumus autorim, kas kolpoj golvonajā puorvaļdē i vairuokuos filialēs. Tai kai autori ir nu vysaidom zemem, myusu literaturā ir apsavārtys temys, kas ir aktualys i pīsaista cylvākus nu vysaidom kulturom.
Teksts teik aizsyuteits tulkuotuojim. Piec tam, kod teksts ir lobuots i apstyprynuots, tys elektroniski teik aizsyuteits tulkuotuoju grupom pa vysu pasauli, kas itū tekstu tulkoj, puorbauda i paloboj. Tulkuotuoji rauga pīmeklēt eistūs patīseibys vuordus, kas vys vēļ precizuok atspūguļuotu angļu tekstā izsaceituos dūmys. (Salamans Mācītājs 12:10.)
Datori pauotrynoj dorba procesu. Datori navar aizvītuot autorus i tulkuotuojus, bet elektroniskuos vuordineicys, taipat i cyti pieteišonys materiali i tulkuotuojim dūmuotuos programys cīši pauotrynoj dorbu. Jehovys līcinīki ir izveiduojuši daudzvolūdu elektroniskū publiciešonys sistemu (MEPS), kas ļaun īraksteit tekstu symtim volūduos, apvīnuot tū ar biļdem i sagataveit īspīsšonai.
Deļkuo mes pīlīkam taidys pyulis, lai izdūtu publikacejis pat tamuos volūduos, kuruos runoj tik nazcik tyukstušu cylvāku? Deļtuo, ka Jehovys gryba ir taida, lai ”visi cylvāki byutu izpesteiti un pīītu pi patīseibas atzeišonas”. (1. Timotejam 2:3, 4.)
Kai teik raksteita myusu literatura?
Deļkuo mes tulkojam myusu literaturu tik daudzuos volūduos?
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn